Ontbloter tronk toe gestuurŉ Gewoonte-ontbloter van Pretoria is tronkstraf opgelê nadat hy hom vir die derde keer hieraan skuldig gemaak het. Timothy Mclaughlin (40) is Vrydag in die Hatfield-landdroshof tot 18 maande tronkstraf gevonnis vir openbare onsedelikheid, berig Beeld. Mclaughlin is in hegtenis geneem nadat hy hom op 22 Mei en 6 Junie aan studente van die Universiteit van Pretoria ontbloot het. Hy het glo op 22 Mei kaal onder ŉ boom gestaan op die universiteitsgronde en homself bevredig terwyl ŉ vroulike student daar verby gedraf het. Mclaughlin is op 23 Januarie en 5 Junie aan dieselfde oortreding skuldig bevind en tot korrektiewe toesig gevonnis. Landdros JC Kruger sê die feit dat Maclaughlin op 5 Junie skuldig bevind is aan openbare onsedelikheid en hom die volgende dag weer daaraan skuldig gemaak het, dui op arrogansie. Charles Blom, ŉ psigiater, het getuig dat Mclaughlin ŉ chemiese wanbalans in sy brein het wat ŉ obsessiewe en kompulsiewe drange om hom voor vroue te onbloot veroorsaak. SAPA